A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()**

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**  Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας;  (πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ενδημικών φυτών – έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ) |
|  |
| **Παιδαγωγικές μέθοδοι**  Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)  Παιδαγωγικές μεθόδοι – διδακτικές στρατηγικές  Συζήτηση  Μελέτη εκτός των πλαισίων της τάξης – μελέτη πεδίου  Βιβλιογραφική έρευνα |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα**  Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.  Η αξιοποίηση του χώρου πρασίνου στο μάθημα των Φυσικών Επιστημών, ανταποκρίνεται στους εξής γενικούς σκοπούς του μαθήματος ανά συνδυασμό τάξεων: να διατυπώνουν και να καταγράφουν παρατηρήσεις αναφορικά με το άμεσο φυσικό περιβάλλον (ζωντανοί οργανισμοί), να οργανώνουν με απλό τρόπο και να ερμηνεύουν σχετικές πληροφοριες ώστε να μπορούν να αναγνωρίσουν σημαντικά στοιχεία και να οικοδομήσουν βασικές εννοιες που σχετίζονται με τον κόσμο της καθημερινής τους εμπειρίας (ο ρόλος του νερού, τα είδη και μέρη φυτών), να σχεδιάζουν και να εισηγούνται απλές λύσεις σε ζητήματα και προβλήματα της καθημερινής εμπειρίας όπως είναι η δημιουργία και συντήρηση του χώρου πρασίνου, να εξοικειωθούν με την εννοια και τη μέτρηση (θερμοκρασία, υγρασία), να επιχειρηματολογούν και να επικοινωνούν για τη σημασία της βιοποικιλότητας και των ενδημικών φυτών της Κύπρου.  Στα πλαίσια του συγκεκριμένου μαθήματος, μπορεί να δημιουργηθεί ένα φυτολόγιο, το οποίο μπορεί να είναι είτε συλλογικό για όλη την τάξη, είτε ατομικό, οπότε ο κάθε μαθητής φτιάχνει το δικό του. Τα φυτά μπορούν να τα κατατάξουν σε διάφορες κατηγορίες ανάλογα με τη μορφή τους, το μέγεθος, τις προτιμήσεις τους και τις συνήθειές τους.  Παραθέτουμε πιο κάτω κάποια παραδείγματα:  ΚΥΠΑΡΙΣΣΙ (Cupressus sempervirens)  έως 30μ., αειθαλές , ολιγαρκές, αντοχή σε ξηρασία, υψηλές θερμοκρασίες και ανέμους  ΧΑΡΟΥΠΙΑ (Ceratonia siliqua)  αειθαλές, αντοχή σε ξηρασία και άγονα εδάφη  ή  ΜΕΡΣΙΝΙΑ  Επιστημονική ονομασία: Myrtus  Περιγραφή: Τα φύλλα της είναι λογχοειδή και αρωματικά. Η μυρτιά είναι αειθαλής θάμνος  με σφαιρικό καρπό  Πού τη συναντούμε: Τη συναντούμε σε τροπικές και υποτροπικές περιοχές.  Χρήσεις: Χρησιμοποιείται στην αρωματοποιία, στην παρασκευή καλλυντικών και  στη φαρμακευτική.  Στα Μαθηματικά, ανάλογα με τους σκοπούς και τους Δείκτες Επιτυχίας και Επάρκειας του μαθήματος ανά τάξη, οι μαθητές μπορούν να δημιουργήσουν γραφικές παραστάσεις αξοποιώντας τον αριθμό των φυτών, το είδος των φυτών, τον ρυθμό ανάπτυξής τους (ύψος). Η γραφική παράσταση μπορεί να αξιοποιηθεί για τη δημιουργία και επίλυση προβλήματος, όπως επίσης και για την εισαγωγή και αισθητοποίηση μαθηματικών εννοιών. Για παράδειγμα, αν η γραφική παράσταση με το ύψος των φυτών περιλαμβάνει δεκαδικους αριθμούς, και δημιουργηθεί από μαθητές του Β´ Κυκλου, η συγκεκριμένη γραφική παράσταση μπορεί να δοθεί στους μαθητές της Γ´ τάξης, στην ενότητα που αφορά την εισαγωγή στους δεκαδικους αριθμούς. Σε μεγαλύτερες τάξεις, οι μαθητές μπορούν να χρησιμοποιήσουν τα συλλεγμένα δεδομένα για δημιουργία διαφόρων ειδών γραφικών παραστάσεων.  Όσον αφορά την καλλιέργεια της δημιουργικότητας των μαθητών, οι μαθητές θα ετοιμάσουν πινακίδες/ταμπελάκια με τα ονόματα ή και την ταυτότητα των φυτών και θα τα τοποθετήσουν στο χώρο πρασίνου. Θα φτιάξουν έργα τέχνης στο μάθημα της Τέχνης. Θα μπορούν να αξιοποιήσουν διάφορες τεχνικές για να ζωγραφίσουν τα φυτά στους διάφορους κύκλους τους ή/και να κάνουν τρισδιάστατες κατασκευές. Στις δημιουργίες τους θα μπορούν να χρησιμοποιήσουν φυσικά υλικα από τον κήπο (π.χ. φύλλα και κλαδιά) ή/και ανακυκλώσιμα υλικά. Οι μαθητές θα φτιάξουν, επισης, ξενοδοχείο εντόμων και ποτίστρες πουλιών ώστε να τοποθετηθούν στα δέντρα (οταν τα δέντρα θα έχουν το μέγεθος που θα επιτρέπει τη συγκεκριμένη δραστηριότητα). Όσον αφορά τα παγκάκια, θα έχουν την ευκαιρία να γράψουν συνθήματα ή λέξεις που απορρέουν από τους στόχους της συγκεκριμένης πρωτοβουλίας και του ενιαίου σχεδίου βελτίωσης της σχολικής μας μονάδας.  Επιπλέον, πρόθεση μας είναι οι μαθητές να μπουν στον κόσμο της φωτογραφίας και να δημιουργήσουν ένα φωτογραφικό αρχείο για να αποτυπώσουν τη συνολική πορεία του συγκεκριμένου πλάνου.  Θα ξεκινήσουν με φωτογραφίες και διαφάνειες του χώρου πριν από οποιαδήποτε παρέμβαση. Στη συνέχεια θα εμπλουτίσουν το αρχείο τους με στιγμιότυπα από τη διαμόρφωση του χώρου. Τέλος, θα παρακολουθούν τα φυτά από τη στιγμή της φύτευσης, έως την πλήρη ανάπτυξή τους. Το συγκεκριμένο αρχείο, θα το δημιουργεί κάθε τμήμα ξεχωριστά και θα το εμπλουτίζει από τάξη σε τάξη, ώστε, μέχρι την αποφοίτηση τους από το σχολείο να μπορούν οποιαδήποτε στιγμή να ζωντανεύουν την πορεία που ακολούθησαν αλλα και να προσθέτουν φωτογραφίες. Επιπλέον, αυτό θα είναι χρήσιμο, τόσο για σκοπούς ανατροφοδότησης και αξιολόγησης αλλα και στην παρουσίαση της προσπάθειας τους σε τρίτους.  Οι μαθητές μπορούν, επίσης, να δημιουργήσουν βίντεο (για παράδειγμα με τη χρήση Chatterpix) στα οποία θα παρουσιάζουν τα φυτά και θα κωδικοποιούνται με κώδικες QR.  Στο μάθημα της Γεωγραφίας, οι μαθητές μπορούν να σχεδιάσουν την κάτοψη του χώρου πρασίνου που δημιουργήθηκε. Διαθεματικά με άλλα γνωστικά αντικείμενα, οι μαθητές μπορούν να αναπαραστήσουν το χώρο πρασίνου ή σημεία του χώρου πρασίνου σε επιτραπέζιο χάρτη με μορφή για παράδειγμα μακέτας. Τοποθετώντας τα φυτά στο σωστό μέρος ώστε ο χάρτης να είναι πρότυπο του χώρου πρασίνου, μπορούν να κωδικοποιήσουν τα μονοπάτια τους και χρησιμοποιώντας το ρομπότ Blue-Bot, το προγραμματίζουν να ακολουθήσει συγκεκριμένες διαδρομές.  Στο μάθημα της Αγωγής Υγείας και Οικιακής Οικονομίας,  Η καλλιέργεια του σεβασμού και της αγαπης προς το πράσινο, όπως επίσης και η ανάδειξη της σχέσης του λαού ιστορικά, κοινωνικά και πολιτιστικά με τα Δάση και εν γενεί με τη Μεσογειακή βλάστηση, θα επιτευχθεί μέσα από τη μελέτη κειμένων, ποιημάτων, αφισών του Τμήματος Δασών και ιστορικών πηγών.  Αποφθεγμάτων και παροιμιών/γνωμικων.  Περιβαλλοντική εκπαίδευση και Εκπαίδευση για την Αειφόρο Ανάπτυξη |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;  Είναι ευρέως αποδεκτό ότι η εκπαίδευση STEAM επιτρέπει στους μαθητές να αναπτύξουν μια σειρά οριζόντιων δεξιοτήτων. Η Ευρωπαϊκή Επιτροπή ορίζει τις δεξιότητες ως ένα συνδυασμό γνώσεων, ικανοτήτων και στάσεων. Μέσα από την εφαρμογή του προγράμματος, επιδιώκουμε να αναπτυχθούν οι παρακάτω ικανότητες STEAM:   * Δημιουργικότητα και καινοτομία - Επιδιώκουμε οι μαθητές μας να προσεγγίζουν με καινοτόμο και επιχειρηματικό τρόπο σκέψης τη διαδικασία δημιουργίας ιδεών καθώς και την εφαρμογή των ιδεών αυτών για την επίλυση προβλημάτων και την ανάπτυξη βιώσιμων λύσεων στις προκλήσεις της καθημερινής τους εμπειρίας. Επιπλέον, η καλλιέργεια της δημιουργικότητας μπορεί να συμβάλει στην ανάπτυξη του αλφαβητισμού, της ψηφιακής ικανότητας, της επιχειρηματικότητας, της ευαισθητοποίησης και της ικανότητας έκφρασης. * Επίλυση προβλήματος – Η εφαρμογή του προγράμματος θα πρέπει να παρέχει στους μαθητές εμπειρίες με δραστηριότητες που θα περιλαμβάνουν την επίλυση προβλημάτων τόσο μέσω της ανάπτυξης λύσεων όσο και μέσω της διερεύνησης, αξιοποιώντας την ικανότητά των μαθητών να κατανοούν έννοιες και να τις τοποθετούν μέσα σε ένα πλαίσιο πραγματικών καταστάσεων. * Επικοινωνία - καθώς οι αίθουσες διδασκαλίας μας αποκτούν όλο και περισσότερη πολυμορφία με διαπολιτισμικά και πολυγλωσσικά χαρακτηριστικά, η ικανότητα επικοινωνίας με στόχο τη διεκπαιρέωση του προγράμματος είναι υψίστης σημασίας. |
|  |
| **Ενημέρωση/Επιμόρφωση**  Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου; |
|  |
| **Συμμετοχή και Δράση**  Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)  Παραδείγματα δραστηριοτήτων εμπλοκής της κοινότητας είναι η εμπλοκή φορέων της κοινότητας στη διαδικασία (π.χ. προμήθεια φυτών και λιπάσματος), η επίσκεψη σε άλλο σχολείο με χώρο πρασίνου με απώτερο σκοπό την ανταλλαγή εμπειριών, η διοργάνωση πρασινογιορτής με σκοπό την παρουσίαση των δράσεων των μαθητών στην ευρύτερη σχολική κοινότητα. |
|  |
| **Δεξιότητες ζωής**  Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)  Οι γνώσεις, οι δεξιότητες και η ιδιαίτερη φροντίδα είναι απαραίτητες για την καλλιέργεια και διατήρηση των οργανισμών που θα αναπτύσσονται στον χώρο πρασίνου του σχολείου μας. |
|  |
| **Τοπική κοινότητα και ευρύτερη κοινωνία:** Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.   1. Πώς θα αξιοποιηθεί η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου; (κληρονομικοί σπόροι, πολιτιστική σημασία ορισμένων φυτών, παραδοσιακές καλλιεργητικές πρακτικές) 2. Πώς θα εμπλέξετε την κοινότητα στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ), ώστε να εμπλουτίσετε τις γνώσεις και πρακτικές δεξιότητες των μαθητών/μαθητριών στη δημιουργία, καλλιέργεια και συντήρηση κήπου; 3. Ποια οφέλη αναμένετε να αποκομίσει η τοπική κοινότητα και η ευρύτερη κοινωνία από τις δραστηριότητες που προτίθεστε να οργανώσετε (διάχυση της γνώσης για οργανική γεωργία, καμπάνιες ενημέρωσης, διασύνδεση με τη βιομηχανία, επιχειρηματικότητα, επανασύνδεση ανθρώπου-φύσης, κ.λπ);   ετοιμασία ενημερωτικού υλικού,  αφισών, ενημέρωση γονιών/κοινότητας,κ.λ.π |
|  |
| **Συνεργασίες και συνέργειες**  Προσδιορίστε τις συνεργασίες που προτίθεστε να αναπτύξετε με φορείς και οργανισμούς για τη δημιουργία, τη συντήρηση και την προστασία του χώρου πρασίνου (πχ οργάνωση εθελοντικών προγραμμάτων καθαρισμού και συντήρησης, συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας κ.λπ.) |